भारतीय बाजार में रॉयल एनफील्ड शुरू से ही अपने दमदार इंजन क्षमता वाली बाइकों के लिए मशहूर रहा है। अब कंपनी अपने पोर्टफोलियो में नई 830 क्रूजर बाइक को शामिल करने जा रही है। सबसे खास बात ये है कि कंपनी इस बाइक को पोलारिस इंडस्ट्री के साथ मिलकर तैयार कर रही है जो कि दुनिया भर में हैवी सीसी की इंजन क्षमता के क्रूजर बाइकों के निर्माण के लिए मशहूर है। हालांकि अभी इस बाइक के अन्य तकनीकी फीचर्स के बारे में कंपनी द्वारा कोई जानकारी साझा नहीं की गई है लेकिन जानकारों का मानना है कि ये बाइक कंपनी के पोर्टफोलियो को और भी मजबूती प्रदान करेगी।